CELEX: 22009D0156
Language: lt
Date: 1259884800000
Title: 2009 m. gruodžio 4 d. EEE jungtinio komiteto sprendimas Nr. 156/2009, kuriuo iš dalies keičiamas EEE susitarimo XXI priedas (Statistika)

11.3.2010   
            
            
               LT
            
            
               Europos Sąjungos oficialusis leidinys
            
            
               L 62/61
            
         EEE JUNGTINIO KOMITETO SPRENDIMAS
   Nr. 156/2009
   2009 m. gruodžio 4 d.
   kuriuo iš dalies keičiamas EEE susitarimo XXI priedas (Statistika)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – Susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į šio Susitarimo 98 straipsnį,
   kadangi:
   
               (1)
            
            
               Susitarimo XXI priedas buvo iš dalies pakeistas 2009 m. spalio 22 d. EEE jungtinio komiteto sprendimu Nr. 113/2009 (1).
            
         
               (2)
            
            
               Į Susitarimą turi būti įtrauktas 2009 m. birželio 18 d. Europos Parlamento ir Tarybos reglamentas (EB) Nr. 543/2009 dėl augalininkystės statistikos, panaikinantis Tarybos reglamentus (EEB) Nr. 837/90 ir (EEB) Nr. 959/93 (2).
            
         
               (3)
            
            
               Reglamentu (EB) Nr. 543/2009 2010 m. sausio 1 d. panaikinami Tarybos reglamentai (EEB) Nr. 837/90 (3) ir (EEB) Nr. 959/93 (4), kurie yra įtraukti į Susitarimą ir todėl pagal Susitarimą 2010 m. sausio 1 d. turi būti iš jo išbraukti,
            
         NUSPRENDĖ:
   1 straipsnis
   Susitarimo XXI priedas iš dalies keičiamas taip:
   
               1.
            
            
               24 punktas (Tarybos reglamentas (EEB) Nr. 837/90) ir 24a punktas (Tarybos reglamentas (EEB) Nr. 959/93) pernumeruojami atitinkamai į 24a punktą ir 24aa punktą.
            
         
               2.
            
            
               Prieš naująjį 24a punktą įterpiamas šis punktas:
               
                           „24.
                        
                        
                           
                              32009 R 0543: 2009 m. birželio 18 d. Europos Parlamento ir Tarybos reglamentas (EB) Nr. 543/2009 dėl augalininkystės statistikos, panaikinantis Tarybos reglamentus (EEB) Nr. 837/90 ir (EEB) Nr. 959/93 (OL L 167, 2009 6 29, p. 1).
                           Reglamento nuostatos šio Susitarimo tikslais adaptuojamos taip:
                           Lichtenšteinui netaikomas reikalavimas rinkti šiame reglamente nurodytus duomenis.“
                        
                     
         
               3.
            
            
               Nuo 2010 m. sausio 1 d. naujų punktų 24a (Tarybos reglamentas (EEB) Nr. 837/90) ir 24aa (Tarybos reglamentas (EEB) Nr. 959/93) tekstai išbraukiami.
            
         2 straipsnis
   Reglamento (EB) Nr. 543/2009 tekstas islandų ir norvegų kalbomis, kuris turi būti paskelbtas Europos Sąjungos oficialiojo leidinio EEE priede, yra autentiškas.
   3 straipsnis
   Šis sprendimas įsigalioja 2009 m. gruodžio 5 d., jei EEE jungtiniam komitetui pateikti visi pranešimai pagal Susitarimo 103 straipsnio 1 dalį (5).
   4 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje 2009 m. gruodžio 4 d.
      
         
            EEE jungtinio komiteto vardu
         
         
            Pirmininkė
         
         Oda Helen SLETNES
      
   
   
      (1)  OL L 334, 2009 12 17, p. 15.
   
      (2)  OL L 167, 2009 6 29, p. 1.
   
      (3)  OL L 88, 1990 4 3, p. 1.
   
      (4)  OL L 98, 1993 4 24, p. 1.
   
      (5)  Konstitucinių reikalavimų nenurodyta.